Diari Oficial de la Generalitat Valenciana


Sumari del DOGV 507, del 16-01-1987 (1987/807941)

DECRET 169/1986, de 29 de desembre, del Consell de la Generalitat Valenciana, pel qual es regula el Règim d'Inspecció i Disciplinari de les Cooperatives subjectes a la Llei 11/1985, de 25 d'octubre, de Cooperatives de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/12/29/169/dof/vci/html**

### Dades del document

Número de DOGV
:   507

Data del DOGV
:   16-01-1987

Secció del DOGV
:   DISPOSICIONS GENERALS

Número del document
:   1987/807941


Data del document
:   29-12-1986

Organisme emissor
:   Conselleria de Treball i Seguretat Social

Tipus de document
:   Decret

Decret 169/1986, de 29 de desembre, del Consell de la Generalitat Valenciana, pel qual es regula el Règim d'Inspecció i Disciplinari de les Cooperatives subjectes a la Llei 11/1985, de 25 d'octubre, de Cooperatives de la Comunitat Valenciana.  
La Llei 11/1985, de 25 d'octubre, de la Generalitat Valenciana, de Cooperatives de la Comunitat Valenciana, estableix en els articles 103 i següents la regulació del règim sancionador i disciplinari de les Cooperatives de la Comunitat Valenciana sotmeses a aquesta Llei.   
El complet desenvolupament de l'esmentada Llei, en aquest aspecte, així com el compliment del mandat contingut en la disposició final segona, obliga a establir no solament la tipificació de les infraccions a la Llei 11/1985, de la Generalitat Valenciana, sinó també el procediment que culminarà amb la imposició de la corresponent sanció, o amb la declaració de la inexistència de la presumpta infracció.   
D'acord amb el principi d'agilitzar al màxim possible les actuacions administratives, s'ha establert en aquesta norma un procediment ràpid sense per això disminuir les garanties de l'administrat en un tema tan delicat com és el de les sancions.   
Per tot això, a proposta del Conseller de Treball i Seguretat Social, i amb la deliberació prèvia del Consell de la Generalitat Valenciana, en sessió celebrada el dia 29 de desembre de 1986,   
DECRETE:  
CAPITOL I  
Del procediment sancionador  
Article primer  
La inspecció i la proposta de sancions administratives en matèria de Cooperatives sotmeses a la Llei 11/1985, de 25 d'octubre, de Cooperatives de la Comunitat Valenciana, correspondrà a la Inspecció de Treball i Seguretat Social.   
Article segon  
El procediment sancionador s'ajustarà a les disposicions contingudes en aquest Decret i s'iniciarà com a conseqüència de l'actuació de la Inspecció de Treball i Seguretat Social.   
Article tercer  
Si la Inspecció de Treball constatava l'existència de fets que podrien suposar una infracció de la legislació cooperativa valenciana, estendrà Acta d'Infracció, on es farà constar:   
1. Denominació social. domicili i activitat a la qual es dedica.  
2. Disposició infringida, fets i circumstàncies del cas.  
3. Proposta de sanció, la seua qualificació i grau, i precepte legal que l'autoritze.   
Les Actes de la Inspecció de Treball i Seguretat Social que s'estenguen de conformitat amb els requisits exigits en aquest Decret, gaudiran de valor i força probatòria, tret de prava en contrari.   
Article quart  
1. Les Actes sancionadores alçades per la Inspecció de Treball i Seguretat Social seran notificades a la Cooperativa afectada en el termini de deu dies hàbils des de la data de l'Acta, a fi que hi puga formular escrit de descàrrec en el termini de quinze dies hàbils des de l'endemà de la notificació davant el Director Territorial de la Conselleria de Treball i Seguretat Social, acompanyat de la prova que jutge convenient.   
2. El Director Territorial de la Conselleria de Treball i Seguretat Social, amb les diligències prèvies i els informes que crega avinent practicar i sol·licitar, dictarà Resolució en el termini de quinze dies hàbils, comptats des de la recepció del darrer informe o terme de l'última diligència, i que es notificarà en forma a l'Entitat interessada advertint-la del dret a recórrer en alçada, expresant-ne l'autoritat davant la qual corresponga interposar-lo i el termini de la seua interposició.   
3. Si la proposta de sanció continguda en l'Acta de la Inspecció de Treball i Seguretat Social, per raó de la seua quantia excedeix de la competència dels Directors Territorials de la Conselleria de Treball i Seguretat Social, s'hi abstendrán de resoldre i elevaran les actuacions a la Direcció General d'Ocupació i Cooperació, la qual resoldrà en el termini de trenta dies hàbils.   
Si la quantia de la sanció proposada era superior a 500.000 pessetes la Direcció General d'Ocupació i Cooperació proposarà al Conseller de Treball i Seguretat Social la imposició de la sanció o l'elevació de la corresponent proposta al Consell de la Generalitat Valenciana per a la resolució.   
En tots els casos esmentats es notificarà l'acord a la Direcció Territorial de la Conselleria de Treball i Seguretat Social de procedència de l'expedient, amb devolució d'antecedents, per a la constància i notificació en forma als interessats.   
4. Rebut l'expedient i un vegada siga ferma la sanció, la Direcció Territorial de la Conselleria de Treball i Seguretat Social requerirà la Cooperativa interessada perquè en el termini de quinze dies hàbils ingresse l'import de la sanció imposada, transcorregut el qual instarà l'acte administratiu executiu.   
Article cinqué  
La Resolució dictada en primera instància pels Directors Territorials de la Conselleria de Treball i Seguretat Social i pel Director General d'Ocupació i Cooperació podrà ser reconeguda davant l'Organ superior jeràrquic al que la dictà, en el termini de quinze dies hàbils des de la notificació.   
Article sisé  
Les Resolucions del Conseller de Treball i Seguretat Social i del Consell de la Generalitat Valenciana en la matèria regulada en aquest Decret esgoten la via administrativa.   
CAPITOL II  
De les faltes i sancions  
Article seté  
Tipificació de les infraccions  
1. Seran considerades infraccions molí greus:   
a) La desvirtuació de la Cooperativa, especialment quan a través d'aquesta un o alguns socis realitzen un lucre a costa dels altres socis, quan es violen de forma reiterada els principis cooperatius reconeguts en la Llei de Cooperatives, i quan s'hi admeta com a socis a persones que legalment no puguen ser-ho.   
b) L'incompliment de les obligacions relatives a la documentació i comptabilitat de la Cooperativa, en especial les relatives a la tenedoria de llibres corporatius i de comptabilitat exigits en la Llei de Cooperatives.   
c) L'incompliment de l'obligació de designar expert o experts comptables independents i sotmetre a verificació els estats financers i l'informe sobre la gestió de cada exercici en els terminis fixats en la Llei de Cooperatives i les seues normes de desplegament.   
d) L'incompliment de l'obligació de designar Lletrat Assessor i de sotmetre a dictamen els acords dels òrgans socials que determina la Llei de Cooperatives.   
e) El pagament als socis, directament o indirecta, d'interessos superiors al límit fixat en la Llei de Cooperatives per llurs aportacions socials.   
f) L'incompliment de les normes de la Llei de Cooperatives relatives a la determinació de l'excedent net d'exercici i de les assignacions en especial les relatives a dotacló del patrimoni irrepartible.  
g) El pagament o acreditació de retorns als socis excedents, el pagament o acreditació de retorns als socis actius en proporció a llurs aportacions al capital social o amb altre criteri distint al de llur participació en les operacions socials.   
h) La distribució, directa o indirecta, als socis del patrimoni social irrepartible o de l'haver líquid resultant de la liquidació.   
i) La inversió dels recursos de la Reserva de Formació i Promoció Cooperativa a finalitats distintes de les permeses en la Llei de Cooperatives.   
j) La revalorització de les aportacions socials per damunt dels límits permesos en la Llei de Cooperatives.   
k) Excedir el valor de la participació d'un soci en el capital social del 25% d'aquest, o, en les Cooperatives de segon o ulterior grau, del 45247.   
2. Seran considerades infraccions greus:   
a) L'incompliment de l'obligació d'inscriure els nomenaments de càrrecs i els documents previstos en l'article 13, apartat 3, de la Llei de Cooperatives.   
b) L'incompliment de les normes legals i estatutàries sobre puntual convocatòria de l'Assemblea General Ordinària, sobre renovació dels càrrecs socials, i sobre convocatòria d'Assemblea General Extraordinària a petició dels socis que determine la Llei de Cooperatives.   
c) L'incompliment de la petició de la minoria de socis que determina la Llei de Cooperatives d'inclusió de temes en l'Ordre del Dia d'una Assemblea ja convocada i de sotmetre a debat i votació les propostes fetes per la minoria de socis que determine la Llei de Cooperatives.   
d) L'incompliment de les normes de la Llei de Cooperatives sobre representació en el Consell Rector dels socis de treball i dels assalariats de la Cooperativa i sobre participació mínima en l'excedent d'exercici que la Llei de Cooperatives i els Estatuts els reconeix.   
e) L'incompliment de l'obligació estatutària de revaloritzar les aportacions socials.   
f) L'incompliment de l'obligació d'afegir a la denominació social l'expressió «Cooperativa Valenciana», o les abreviatures i, si s'escau, les mencions de «en constitució» i »en liquidació».   
g) La infracció de les obligacions assumides per la Cooperativa en relació amb les Unions, les Federacions i els Consorcis a què hi pertanya.   
h) Excedir el nombre de treballadors assalariats fixos de plantilla en les Cooperatives de Treball Associat del 10% del total de socis.   
3. Seran infraccions lleus:   
a) El retard en el compliment de la tenedoria de llibres corporatius i de comptabilitat, sempre que siga inferior a sis mesos i que es conserven les Actes, els documents provatoris i els justificants.   
b) L'incompliment de les obligacions estatutàries pel que fa a la puntual reunió dels òrgans socials, en especial el Consell Rector.   
c) L'incompliment de l'obligació de lliurar als socis títols o llibreta que acrediten llurs aportacions socials.   
d) L'incompliment de l'obligació de lliurar còpia dels Estatuts i altres documents exigits en l'article 21 de la Llei de Cooperatives.   
e) En general, les infraccions a la Llei de Cooperatives que no puguen incloure's en les abans enumerades i no en siguen greus ni molí greus.   
Article vuité  
Les faltes se sancionaran d'acord amb la naturalesa de les conductes, llurs conseqüències econòmiques i socials, la mala fe o la reincidència dels autors, el nombre de socis, dimensió econòmica i volum d'operacions de l'Entitat, en grau mínim, mitjà i màxim.   
Article nové  
1. LEs faltes lleus se sancionaran amb multes, en llur grau mínim de 5.000 a 10.000 pessetes, en llur grau mitjà de 10.001 a 25.000 pessetes i en llur grau màxim de 25.001 a 50.000 pessetes.   
Les faltes greus se sancionaran amb multes, en llur grau mínim de 50.001 a 75.000 pessetes, en llur grau mitjà de 75.001 a 150.000 pessetes, i en llur grau màxim de 150.001 a 200.000 pessetes.   
Les faltes molí greus se sancionaran amb multes en llur grau mínim de 200.001 a 500.000 pessetes, en llur grau mitjà de 500.001 a 2.000.000 de pessetes, i en llur grau màxim de 2.000.001 a 5.000.000 de pessetes.   
2. En cas de reincidència o d'infracció continuada, la infracció serà qualificada en un grau superior. Així mateix, en cas d?infracció continuada la resolució sancionadora comminarà al cessament sota la sanció addicional de fins un 20% diari de la sanció de multa principal que s'hi haja imposat.   
3. La responsabilitat administrativa prescriu als cinc anys d'haver comès la infracció. L'acció per a sancionar-les caducarà si, conegudes les infraccions per l'Administració Pública, aquesta no ordena la instrucció del corresponent expedient sancionador en el termini de sis mesos.   
CAPITOL III  
Altres mesures  
Article deu  
Desqualificació.   
1. Podrà ser causa de desqualificació d'una Entitat Cooperativa:   
a) La comissió d'infraccions molí greus d'especial transcendència econòmica o social així com la reiteració o insistència continuada.   
b) La inactivitat dels òrgans socials durant dos anys consecutius.   
c) La no realització de l'objecte o finalitats socials durant dos anys consecutius.   
d) La manca de pagament per part d'una Cooperativa de Treball Associat als seus socis o de qualsevol altra Cooperativa als seus socis de treball, durant dos exercicis succesius del salari mínim interprofessional amb la suma dels acomptes i retorns.   
En els casos b) i c), l'Administració requerirà a l'Entitat afectada a fi que, en un termini no superior a tres mesos, adopte les mesures necessàries per a corregir la irregularitat. En cas de ser desatès aquest requeriment, haurà de procedir com ordena l'apartat següent.   
2. La Resolució administrativa de desqualificació estarà sempre motivada i exigirà la instrucció d'expedient, amb audiència de l'Entitat afectada i informe de la Confederació de Cooperatives Valencianes, que aquesta haurà d'emetre en un termini de vint dies. La Resolució produirà efectes registrals d'ofici. Hi serà revisable en via contencioso-administrativa i si era presentat recurs administratiu o recurs contenciós administratiu contra ella, no serà executada en tant no hi siga ferma.   
La desqualificació, una vegada ferma, implica la dissolució de l'Entitat Cooperativa, seguida de la liquidació segons estableix l'article 64 de la Llei de Cooperatives.   
3. La desqualificació d'una Entitat Cooperativa serà decidida per Resolució del Conseller competent en matèria de Treball.   
Article onze  
Intervenció temporal En cas de greus irregularitats d'una Entitat Cooperativa, que aconsellen mesures urgents per a evitar danys a altri o als socis, a petició raonada de qualsevol soci, la Conselleria competent, amb l'informe previ del Consell Superior del Cooperativisme, podrà decidir la intervenció temporal, la qual es limitarà a la convocatòria d'Assemblea General i a l'assessorament i el control del Consell Rector.   
En les mateixes circumstàncies, per a les Entitats que hagen obtingut subvencions i altres ajudes dels poders públics, la intervenció temporal serà acordada d'ofici.   
DISPOSICIO TRANSITORIA  
Els procediments en tràmit a l'hora de la vigència d'aquesta norma com a conseqüència de presumptes infraccions a la Llei 11/1985, de 25 d'octubre, de Cooperatives de la Comunitat Valenciana, es regularan substanciant-se d'acord amb la norma legal segons la qual s'iniciaren.   
DISPOSICIO FINAL  
Aquest Decret vigirà l'endemà de la publicació en el Diari Oficial de la Generalitat Valenciana.   
València, a 29 de desembre de 1986.   
El President de la Generalitat,  
JOAN LERMA I BLASCO  
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI